頻率

頻率係度一段單位時間裏便，重覆次數。佢嘅倒數就係週期。任何周而復始嘅過程，都有頻率。例如，打圈、震動、波浪，都有頻率。

頻率單位係每秒幾多次，國際單位叫赫，符號 Hz。

聲學

喺現代聲學之前，玩音樂嘅人經已能夠齋靠耳仔聽得出唔同嘅聲有「高低」之分。打後物理學上對聲嘅研究仲有進一步噉分析聲波嘅頻率：
想像家陣有位研究者攞住碌音叉做實驗，佢㩧一吓碌音叉，碌音叉就開始振動，而如果佢將碌振緊嘅音叉浸入水，啲水會出現波動；由牛頓力學上嘅分析可知，噉表示一碌振緊嘅音叉會向佢周圍啲粒子身上施力，令呢啲粒子跟住佢振。
再想像家陣有位研究者攞個鐘形罩罩住一嚿發出緊聲嘅物體，然後佢再用泵等嘅方法抽走個罩入面啲空氣，就會發現如果個罩變成真空，就會唔再聽到嚿物體發出嘅聲－噉表示聲係要透過空氣等嘅介質先至可以傳播到嘅；
好似上述呢類噉嘅實驗支撐咗句假說：

而頻率係振動都會有嘅一種特性：振動指嚿物體相對於空間入面嘅某一點來回噉郁，即係話振動呢種郁動實係會每隔一段短嘅時間就會重複嘅，頻率就係每單位時間之內場振動會重複幾多次－1 Hz 表示每秒重複 1 次、2 Hz 表示每秒重複 2 次... 如此類推。

電壓
簡諧運動

攷